Pravilnik Famine kartice popustov ZIMA 2021

1. Zbiranje sončkov

Za vsakih 10 evrov nakupa se prejme 1 sonček. Npr. za znesek 15 eur se prejme 1 sonček, za 37 eur 3 sončke …

1. stopnja 10 sončkov - 5 % popust na enkraten nakup

2. stopnja 20 sončkov - 10 % popust na enkraten nakup

3. stopnja 30 sončkov - 15 % popust na enkraten nakup

Sončke se prejeme glede na znesek računa, ki je bil plačan. Torej na znesek z odbitimi popusti.

Sončke se doda v kartico na blagajni ob nakupu.

2. Unovčevanje popustov

Popuste se lahko koristi za vsako stopnjo posebej. Pri 1. stopnji se lahko unovči 5 %, pri 2. 10 % in pri 3. stopnji 15 %. Popust se lahko unovči pri prvem nakupu, po tem ko kupec doseže/izpolni posamezno stopnjo, in ne ob nakupu, pri katerem kupec doseže stopnjo za unovčitev popusta.

Zbiranje sončkov se konča 31. 03. 2021. Ob unovčitvi popusta se stopnja za katero je bil popust prečrta in doda podpis blagajnika. Popusti se ne seštevajo. Popust ne velja za izdelke, ki so že v akciji. Popustov se ne da uveljavljati pri nakupu cigaret, darilnih kartic, plinskih jeklenk, mobi kartic in vina iz vinotočev. Popuste lahko zbirajo samo fizične in ne pravne osebe.

3. Čas trajanja zbiranja

Obdobje zbiranje sončkov za Famino zimsko kartico popustov se začne 01. 01. 2021 in traja do vklučno 31. 03. 2021. Popuste se lahko unovči do 10. 04. 2021. Žrebanje nagrad bo potekalo 15. 04. 2021.

4. Nagradna igra

Vsi, ki izpolnijo najmanj 1. stopnjo, lahko sodelujejo v nagradni igri. Potrebno je samo izpolniti kontaktne podatke. Posameznik lahko izpolni neomejeno število kartic in si tako poveča možnosti za nagrado. Posameznik, ki želi sodelovati v nagradnem žrebanju, odda izpolnjeno kartico pri blagajni.

5. Zbiranje osebnih podatkov

Osebni podatki se zbirajo samo kot sredstvo za kontakt izžrebanca v nagradni igri in ne bodo uporabljeni za nobene druge namene. Kartice dobitnikov nagrad v nagradni igri se bodo hranile v upravi podjetja, vse druge pa bodo v roku 6 mesecev uničene.

\*Več informacij v poslovnih enotah ali na spletni strani www.fama.si.